เรื่องร้องเรียน: บ้านหลังนี้เผาขยะ ไม่เก็บไปทิ้งถังขยะ เก็บขยะไว้หลังบ้านจนท่วมสูงแล้วเผานานตั้งแต่เช้ายังเช้าอีกวันกว่าจะดับลง ส่งกลิ่นเหม็น และควันพิษจากการเผาขยะ แจ้งไปแล้วรอบนึงแต่ไม่มีเจ้าหน้าที่เข้าเลย แค่ไปเดินรนณรงค์ด้านนอกพื้นที่อะไรไม่รู้ เขตลาดกระบัง สำนักสิ่งแวดล้อมช่วยมาจัดการหน่อยเถอะ ปอดจะพังยุแล้ว นี่พิกัด (13.7638390, 100.7118341) 62/9 บ้านเลขที่นี้
การดำเนินการของเจ้าหน้าที่: กรุงเทพมหานคร โดยสำนักงานเขตลาดกระบัง มอบหมายเจ้าหน้าที่กวดขันตรวจสอบกรณีร้องทุกข์ดังกล่าว และขอรายงานผลการดำเนินการ ดังนี้ 1. จากการตรวจสอบพบว่ามีร่องรอยการเผาขยะบริเวณบ้านเรือนประชาชนริมคลองลาดบัวขาว ซอยเคหะร่มเกล้า 41 ซึ่งจากการสอบถามได้ข้อมูลว่ามีการเผากำจัดขยะ เนื่องจากรถขยะไม่สามารถเข้ามาเก็บขยะในชุมชนได้ จึงได้ประชาสัมพันธ์ไม่ให้ทำการเผาบริเวณพื้นที่โล่ง เพื่อไม่ให้เกิดผลกระทบต่อประชาชนที่อาศัยอยู่บริเวณใกล้เคียง 2. จะจัดกำลังเจ้าหน้าที่กวดขันตรวจสอบอย่างต่อเนื่อง 3. ประสานเชิญฝ่ายสิ่งแวดล้อมฯ ดำเนินการตามอำนาจหน้าที่ต่อไป
ความเห็นของผู้แจ้ง: ต้องขอขอบคุณ สนข.ลาดกระบังทุกท่านที่ครั้งนี้ได้มาแก้ไขปัญหาตรงจุด รวดเร็ว พี่เทศกิจลงพื้นที่
พื้นที่: แขวงคลองสองต้นนุ่น เขตลาดกระบัง กรุงเทพมหานคร